Diari Oficial de la Generalitat Valenciana


Sumari del DOGV 7258, del 22-04-2014 (2014/3329)

Informació pública de la modificació puntual número 19 del pla general d'ordenació urbana. Quioscos en la via pública.
----------------------------------------------------------------------------------------------------------------------

### Dades del document

Número de DOGV
:   7258

Data del DOGV
:   22-04-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3329


Data del document
:   01-04-2014

Organisme emissor
:   Ajuntament d'Almàssera

Tipus de document
:   Anunci

Descriptors 

:   * Almàssera
    * administració local
    * pla d'urbanisme

Informació pública de la modificació puntual número 19 del pla general d'ordenació urbana. Quioscos en la via pública. [2014/3329]  
Per Acord plenari de data 24 de febrer de 2014, s'ha resolt sotmetre a a informació pública, pel termini d'un mes, el document de Modificació Puntual del Pla General d'Ordenació Urbana d'Almàssera número 19: Quioscos en la via pública, de conformitat amb les formalitats previstes en l'article 83.2.A, en relació amb el 94.1, ambdós de la Llei Urbanística Valenciana, i queden els articles 141 i 143 del pla general d'ordenació urbana esmentat redactats en els termes següents:  
  
  
«Article 141. Usos permesos (xarxa viària)  
L'ús de servicis viaris, per a la circulació de persones i vehicles, es declara incompatible amb qualsevol altre, excepte els següents en sòl urbà:  
- Comercial: mercat setmanal, venda ambulant, quioscos.  
- Recreatiu: servici de bars i restaurants, festes locals, etc.  
- Cultural: exposicions, concerts, etc.  
- Esportiu: ciclisme, pilota valenciana, etc., la regulació del qual és competència de l'ajuntament per mitjà d'ordenances especials.  
Es permet la plantació d'arbratge i espècies vegetals, sempre que no es desvirtue el seu caràcter.  
Instal·lacions permeses: quioscos.  
· No s'autoritzen en voreres d'amplària inferior a 3,50 m.  
· Distància mínima al rastell: 0,50 m.  
· Amplària lliure frontal: 3 m.  
· Amplària de pas lliure de vorera mínima: 1,50 m, lliure també d'elements volats.  
· Volades: no superiors a 80 cm. Gàlib lliure mínim 2,50 m.  
· Altura màxima: 3,50 m fins al punt més alt de la coberta.  
· Distància mínima a passos de vianants i terrasses: 5 m.  
No es poden instal·lar quioscos que dificulten o impedisquen la visibilitat o l'ús correcte dels elements que ja es troben instal·lats en la via pública corresponents a servicis municipals, com ara senyals de circulació, elements de mobiliari urbà, aparells d'informació del carrer, etc. Tampoc no hauran de causar molèsties als veïns ni al trànsit de vianants o vehicles.  
Les conduccions i connexions d'instal·lacions necessàries per al funcionament del quiosc han de ser subterrànies.  
Es pot exhibir publicitat referida als productes expedits en la instal·lació. Qualsevol altra publicitat ha de ser regulada i autoritzada per l'ajuntament.  
L'horari de funcionament de l'activitat s'ha d'ajustar al que establix la normativa en matèria d'horaris comercials.  
L'ajuntament, d'ofici o a instància de part, ha d'aprovar dissenys per a ús general i determinar-ne la qualitat estètica i tècnica.  
  
L'autorització municipal estarà en qualsevol cas sotmesa als criteris de necessitat i utilització de la via publica que considere l'Ajuntament d'Almàssera.  
  
Article 143. Obres permeses (zones verdes)  
Es poden fer les obres de condicionament necessàries per a adequar els espais als usos concrets a què es destinen, incloent-hi el mobiliari urbà (bancs, fonts, fanals, papereres, etc.), i les instal·lacions xicotetes que es consideren complementàries de l'ús, com ara quioscos, glorietes, construccions per a jocs infantils, etc., i han de quedar integrades en el disseny general de la zona verda, cuidant-ne molt especialment la ubicació, volumetria i acabats.  
L'edificació màxima d'estes construccions, que sempre han de ser aïllades, ha de ser de 0,1 metres quadrats / metres quadrats, i l'altura màxima de 5 m.  
Els quioscos es regixen per les condicions definides en l'article 141.  
Limitacions anàlogues s'apliquen a les zones que es definisquen amb este caràcter al fer estudis de detall o projectes d'urbanització.»  
  
Durant el termini d'un mes comptador des de la publicació d'este edicte en el Diari Oficial de la Comunitat Valenciana, es pot consultar la documentació en les dependències municipals (en horari de 09.00 a 14.00 hores i de 16.30 a 19.00 hores, de dilluns a divendres) i s'hi poden formular les al·legacions que s'estimen convenients. També es pot consultar el document en la pàgina web municipal (www.almassera.es). Es pot concertar una cita amb l'arquitecte municipal que l'ha redactat, que té l'horari d'atenció al públic els dimarts i dijous d'11.00 a 13.00 hores).  
  
D'acord amb el que disposen els articles 218 i 423 del Reglament d'Ordenació i Gestió Territorial i Urbanística de la Comunitat Valenciana, en relació amb els articles 83.5, 90 i 177.1 de la Llei Urbanística Valenciana, el termini per a l'aprovació definitiva és de tres mesos des de la finalització del termini d'informació al públic i d'emissió dels informes preceptius, sent el silenci negatiu en cas de falta de resolució administrativa expressa en este termini.  
  
Almàssera, 1 d'abril de 2014.- L'alcaldessa presidenta: Laura Roig Panach.